Għalkemm m’hiex ċifra uffiċjali jidher li dalgħodu n-numru ta’ parteċipanti fil-Fun Run tal-President ġibdet lejha madwar 15,000 persuna. It-temp ippermetta li ssir din l-attivita’ li issa daħlet fil-kalendarju f’pajjiżna. Kienu eluf li rreġistraw b’mod uffiċjali mal-organizaturi pero’ kif wieħed seta’ jobsor għal darb’oħra reġa’ kien hemm influss ta’ nies li pparteċipaw u inghħaqdu fil-ġirja jew fil-mixja fl-aħħar minuta u allura iċ-ċifra tal-parteċipanti tista’ tkun ferm iktar miċ0ifra li sa issa ġiet indikata mill-istaff tal-uffiċċju tal-President. Eluf ta’ nies telqu għall-ġirja minn H’Attard u eluf oħra telqu minn Sta Venera għall-mixja. Il-maġġoranza ta’ dawk li pparteċipaw kienu liebsin it-T Shirt uffiċjali b’lewn vjola tal-Banif Bank iżda diversi kumpanija kellhom il-ħaddiema tagħhom bit-T-Shirts tal-kumpanija tagħhom u dan kompla jagtħi kulur lil dan l-avveniment li l-għan prinċipali tiegħu hu li jiġbor iktar fondi għall-Istrina.